محمد یحیی رسول نگری

استاذ القراء محمد یحییٰ بن نور اللہ بلوچ رسول نگری (متوفی: 31 مئی 2020ء) پاکستان کے مشہور قاری قرآن اور مدرس تھے، علم تجوید اور علم قرآت میں شہرت تھی۔ امامِ حرم سعود الشریم کے استاذ بھی ہیں۔

سوانح 
انھوں نے قرات و تجوید کی تعلیم اظہار احمد تھانوی سے حاصل کی، پھر سنہ 1970ء میں ساہیوال میں "جامعہ عزیزیہ" میں بطور مدرس مقرر ہو گئے، وہاں تقریباً پچاس سال تک قرات و تجوید کا درس دیا، امام حرم مکی سعود الشریم کے بھی استاذ ہیں، انھیں "بابائے قراءت" کا لقب دیا گیا تھا۔

ذاتی زندگی 
ان کے صاحبزادے "قاری اظہار احمد بلوچ" ساہیوال ضلع کی جمعیت اہل حدیث کے ناظم اعلیٰ ہیں۔ ان کے بھائی "قاری حفیظ اللہ بلوچ" ضلع اوکاڑہ میں پاکستان تحریک انصاف کے لیڈر ہیں۔ اسی طرح صحافی "عبد الباسط بلوچ" کے سسر بھی تھے۔

وفات 
یحییٰ رسول نگری کی وفات 31 مئی سنہ 2020ء کو ہوئی، وفات کے وقت ان کی عمر تقریباً 75 سال تھی۔

حوالہ جات 

پاکستانی قراء قرآن
بلوچ شخصیات
ضلع اوکاڑہ کی شخصیات
ویکی ڈیٹا سے مطابقت رکھنے والی مختصر تفصیل